Legal Document

Category: 9

Text:
2. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 258 της 6/30 Απρ. 1960 (ΦΕΚ Α΄ 56)   Διορθ. Ημαρτ. εν ΦΕΚ Α΄ 75 της 4 Ιουν. 1960 Περί διοικήσεως και οργανώσεως του Ταμείου Αεροπορικής Αμύνης.  Έχοντες υπ΄ όψει: α)Τας διατάξεις του άρθρ. 5 του Ν.Δ. 3960/1959 “περί ιδρύσεως Ταμείου Αεροπορικής Αμύνης (Τ.Α.Α.)”. β)Σύμφωνον γνωμοδότησιν του Ανωτάτου Συμβουλίου Αεροπορίας, ληφθείσαν κατ΄ άρθρ. 15 παρ. 3 εδάφ. β΄ του Ν.Δ. 2387/1953 και καταχωρηθείσαν εις τα υπ΄ αριθ. 245/26 Νοεμ. 1959 πρακτικά των συνεδριάσεών του.   Σελ. 92(α) Τεύχος 393-Σελ. 124 γ)Γνωμοδότησιν του Ανωτάτου Συμβουλίου Δημοσίων Υπηρεσιών καταχωρηθείσαν εις τα υπ΄ αριθ. 27/1960 πρακτικά των συνεδριάσεών του. δ)Γνωμοδότησιν του Συμβουλίου της Επικρατείας, καταχωρηθείσαν εις τα υπ΄ αριθ. 66/1960 πρακτικά αυτού, προτάσει των Ημετέρων επί της Εθνικής Αμύνης και Οικονομικών Υπουργών, αποφασίζομεν και διατάσσομεν: ΚΕΦΑΛΑΙΟΝ Α΄ Διοίκησις και οργάνωσις Γενικά Άρθρ.1.-1.Το δυνάμει του Ν.Δ. 3960/1959 ιδρυθέν “Ταμείον Αεροπορικής Αμύνης”, αποτελεί Νομικόν Πρόσωπον Δημοσίου Δικαίου, εδρεύον εν Αθήναις. 2.Η Ανωτάτη εποπτεία και ο έλεγχος επί του Ταμείου ασκείται υπό του Υπουργού του Γενικού Επιτελείου Αεροπορίας. Δια την άσκησιν της προκειμένης εποπτείας και του ελέγχου, ο Αρχηγός του Γ.Ε.Α. ενεργεί δια των αρμοδίων Οικονομικών Υπηρεσιών του Γ.Ε.Α. 3.Το Ταμείον έχει ιδίαν σφραγίδα, φέρουσαν κυκλικώς εις την εξωτερικήν περιφέρειαν τας λέξεις “ΤΑΜΕΙΟΝ ΑΕΡΟΠΟΡΙΚΗΣ ΑΜΥΝΗΣ” και εις το μέσον τον θυρεόν μετά στέμματος και κυκλικώς τούτων τας λέξεις “ΒΑΣΙΛΕΙΟΝ ΤΗΣ ΕΛΛΑΔΟΣ”. Όργανα διοικήσεως Άρθρ.2.-Όργανα της διοικήσεως του Ταμείου είναι: α)η Διοικητική Επιτροπή (Δ.Ε.) και β)ο Διευθυντής αυτού. Διοικητική Επιτροπή Άρθρ.3.-1.Η Διοικητική Επιτροπή αποτελείται εκ των: “α)Αρχηγού Αεροπορίας, ως Προέδρου. β)Υπαρχηγού Α.Α. γ)Διευθυντού Γ΄ Κλάδου Α.Α. δ)Διευθυντού Διευθύνσεως Οικονομικού Α.Α. η του νομίμου αναπληρωτού αυτού. ε)Ενός Διευθυντού του Υπουργείου Οικονομικών, οριζομένου μετά του αναπληρωτού του υπό του Υπουργού Οικονομικών. Εν απουσία η κωλύματι του Αρχηγού Α, της Διοικητικής Επιτροπής προεδρεύει ο Υπαρχηγός Α τούτου δε μη υπάρχοντος ο εκ των μελών ανώτερος η αρχαιότερος αξιωματικός”. Η σύνθεσις της Διοικητικής Επιτροπής, καθορισθείσα και δια της υπ΄ αριθ. 15379 της 9/9 Ιουν. 1967 αποφ. των Υπ. Εθν. Αμύνης και Συντονισμού (ΦΕΚ Β΄ 383) ως είχεν ετροποποιήθη ως άνω δια της υπ΄ αριθ. 306729 της 29 Αυγ./4 Σεπτ. 1970 αποφ. των Υπ. Εθν. Αμύνης, Προεδρίας Κυβερνήσεως και Συντονισμού (ΦΕΚ Β΄ 616).    38.Α.ι.2 Ταμείο Αεροπορικής Άμυνας   113 2.Η Διοικητική Επιτροπή συνέρχεται τη προσκλήσει του Προέδρου αυτής εις ημέραν και ώραν οριζομένην υπό του ιδίου, συνεδριάζει εν τω Καταστήματι του Ταμείου η εις άλλον τόπον υπό του Προέδρου οριζόμενον, ευρίσκεται δε εν απαρτία παρόντων τριών τουλάχιστον εκ των μελών αυτής. Αι αποφάσεις αυτής λαμβάνονται κατά πλειοψηφίαν των παρόντων μελών, εν ισοψηφία δε κρατεί η γνώμη, υπέρ ης συνετάγη ο Πρόεδρος. Αι αποφάσεις της δεν είναι δημόσιαι, η ψηφοφορία όμως είναι φανερά. 3.Των συνεδριάσεων της Διοικητικής Επιτροπής μετέχει, ως συμβουλευτικόν μέλος άνευ ψήφου, ο Διευθυντής του Ταμείου, όστις και εκτελεί χρέη Εισηγητού. Χρέη Γραμματέως εκτελεί αξιωματικός οικονομικού οριζόμενος δια διαταγής Γ.Ε.Α. 4.Δια την παρουσίαν εις τας συνεδριάσεις της Διοικητικής Επιτροπής προσώπων μη δικαιουμένων, κατά τας διατάξεις του παρόντος, να παρίστανται κατ΄ αυτάς, απαιτείται απόφασις αυτής. Άρθρ.4.-1.Υπό του Γραμματέως καταρτίζεται ημερησία διάταξις των υπό συζήτησιν θεμάτων εν συνεννοήσει μετά του Διευθυντού του Ταμείου, ήτις εγκρίνεται υπό του Προέδρου της Δ.Ε. και αποστέλλεται προς τα μέλη αυτής, τρείς τουλάχιστον ημέρας προ της συνεδριάσεως. Αι υπηρεσίαι του Ταμείου αποστέλλουν προς τον Γραμματέα τα προς συζήτησιν θέματα της αρμοδιότητός των πέντε πλήρεις τουλάχιστον ημέρας προ της συνεδριάσεως της Διοικητικής Επιτροπής. 2.Η σειρά των θεμάτων της ημερησίας διατάξεως δύναται να μεταβληθή κατά παν στάδιον της συνεδριάσεως, εφ΄ όσον η περί τούτου πρότασις μέλους της Δ.Ε. ήθελεν εγκριθή παρ΄ αυτής. Ωσαύτως δι΄ αποφάσεως της Δ.Ε. δύναται να αναβληθή δι΄ ετέραν συνεδρίασιν η εξέτασις οιουδήποτε θέματος της ημερησίας διατάξεως. 3.Ο Πρόεδρος της Δ.Ε. ή ο Διευθυντής του Ταμείου δύναται να εισαγάγη προς συζήτησιν θέματα ανακύψαντα μετά την αποστολήν των προσκλήσεων. Τα θέματα ταύτα ανακοινούνται άμα τη ενάρξει της Συνεδριάσεως, περί της εξετάσεως δε ή μη τούτων κατά την αυτήν συνεδρίασιν αποφαίνεται η Διοικητική Επιτροπή. Άρθρ.5.-1.Περί των εφ΄ εκάστου θέματος εισηγήσεων των επ΄ αυτού συζητήσεων και των λαμβανομένων αποφάσεων, τηρούνται πρακτικά, εις α αναγράφονται η χρονολογία Συνεδριάσεως, τα παριστάμενα πρόσωπα και τα θέματα της ημερησίας διατάξεως, περιληπτικώς δε αλλά σαφώς, αι προ ταύτης γενόμεναι ανακοινώσεις η προτάσεις, αι         εισηγήσεις, αι διατυπωθείσαι γνώμαι προτάσεις και συζητήσεις και πλήρεις αι ληφθείσαι αποφάσεις, ως και ο τρόπος λήψεως αυτών. 2.Παν μέλος της Διοικητικής Επιτροπής δικαιούται να υπαγορεύση κατά την Συνεδρίασιν περίληψιν των εκτεθεισών απόψεών του. Δύναται επίσης να παραδώση εις τον Γραμματέα ενυπόγραφον τοιαύτην περίληψιν εντός τριών ημερών από της επομένης της Συνεδριάσεως. Εις ην περίπτωσιν ο Γραμματεύς κρίνει ότι το περιεχόμενον της εγγράφου περιλήψεως δεν συμπίπτει με τα προφορικώς κατά την συνεδρίασιν εκτεθέντα, τούτο τίθεται υπ΄ όψει του Προέδρου και τελικώς της Διοικ. Επιτροπής, υφ΄ ων κανονίζεται οριστικώς η διατύπωσις της περιλήψεως. 3.Τα πρακτικά τηρούνται υπό του Γραμματέως εις ειδικόν βιβλίον, υπογράφονται δε υπό του Προέδρου, των παραστάντων μελών, του Διευθυντού και του Γραμματέως και φυλάσσονται υπ΄ ευθύνην του τελευταίου τούτου. Εις τα πρακτικά αι Συνεδριάσεις της Διοικ. Επιτροπής αριθμούνται κατ΄ αύξοντα αριθμόν. Το βιβλίον Πρακτικών φέρει σελίδας ηριθμημένας κατ΄ αύξοντα αριθμόν και εν τη τελευταία σελίδι αυτού θεώρησιν του Προέδρου. 4.Ο Γραμματεύς της Διοικ. Επιτροπής τηρεί ίδιον φάκελλον δι΄ εκάστην Συνεδρίασιν, φέροντα τον αριθμόν αυτής, εντός του οποίου τίθενται αντίτυπον των προς Συνεδρίασιν προσκλήσεων, αι τυχόν παραδοθείσαι αυτώ περιλήψεις, περί ων η παρ. 2 του παρόντος άρθρου και παν έτερον έγγραφον όπερ ο Πρόεδρος ή ο Διευθυντής ήθελε προορίσει να τηρηθή εις τον φάκελλον τούτον. Ο Γραμματεύς είναι υπεύθυνος δια την ακριβή διατύπωσιν των Πρακτικών, την φύλαξιν αυτών, ως και των σχετικών προς τας Συνεδριάσεις φακέλλων, εκδίδει δε αποσπάσματα η αντίγραφα των πρακτικών κατόπιν προηγουμένης αιτήσεως και σχετικής εγκρίσεως του Διευθυντού, εξαιρέσει των προς υπηρεσιακήν χρήσιν προοριζομένων τοιούτων. 5.Αι αποφάσεις της Διοικ. Επιτροπής εκτελούνται μετά την υπογραφήν των πρακτικών υπό των κατά την Συνεδρίασιν παραστάντων μελών αυτής. Κατ΄ εξαίρεσιν η Διοικητική Επιτροπή, οσάκις κρίνει τούτο αναγκαίον, δύναται να εγκρίνη όπως αι αποφάσεις αυτής δι΄ έν ή πλείονα θέματα, εκτελεσθώσι και προ της επικυρώσεως των Πρακτικών. Άρθρ.6.-1.Η Διοικητική Επιτροπή διοικεί το Ταμείον και διαχειρίζεται την περιουσίαν αυτού κατά τας περί τούτου κειμένας διατάξεις, αποφασίζει δε περί πάσης υποθέσεως, αφορώσης την εξυπηρέτησιν των συμφερόντων του Ταμείου και την εκπλήρωσιν του σκοπού αυτού. 2.Ειδικώτερον η Διοικ. Επιτροπή: α)εξετάζει, γνωμοδοτεί και εισηγείται δια την τελικήν έγκρισιν του ε-τησίου προϋπολογισμού - ισολογισμού και απολογισμού του Ταμείου, β)εντέλλεται την ενέργειαν δαπανών και πληρωμών μέχρι του ποσού των δραχ. 100.000,  Σελ. 93 Ταμείο Αεροπορικής Άμυνας 38.Α.ι.2   114 γ)μεριμνά δια την κανονικήν είσπραξιν των πόρων αυτού, δ)αποφασίζει περί συμβιβασμού επί πάσης διαφοράς του Ταμείου, εφ΄ όσον αύτη δεν υπερβαίνει το ποσόν των δραχ. 100000, ε)αποφασίζει περί αναλήψεως των χρημάτων του Ταμείου, ς)γνωμοδοτεί περί εκποιήσεως της περιουσίας του Ταμείου και ζ)έχει την ανωτέραν εποπτείαν και παρακολούθησιν των υπηρεσιών του Ταμείου, λαμβάνουσα προς τούτο παν μέτρον δυνάμενον να καταστήση αρτιωτέραν την λειτουργίαν αυτού. Η Διοικητική Επιτροπή δύναται να εξαρτήση το κύρος πάσης αποφάσεώς της εκ της προηγουμένης εγκρίσεως του Υπουργού Εθνικής Αμύνης. 3.Επίσης η Διοικητική Επιτροπή δικαιούται να αναθέτη εις μέλος αυτής ή εις Επιτροπήν εκ μελών αυτής την μελέτην ωρισμένων θεμάτων, να συγκροτή Επιτροπάς εκ μελών αυτής, οργάνων του Ταμείου ή άλλων προσώπων εχόντων ειδικάς γνώσεις, δια την μελέτην, επιτόπιον εξέτασιν και γνωμάτευσιν επί παντός θέματος ενδιαφέροντος το Ταμείον. Διευθυντής Άρθρ.7.-1.Ο Διευθυντής του Ταμείου εκπροσωπεί αυτό, κατά τα κατωτέρω ειδικώτερον οριζόμενα και προϊσταται των υπηρεσιών αυτού και του εις ταύτας υπηρετούντος στρατιωτικού και πολιτικού προσωπικού, διευθύνει τας εργασίας αυτού, μεριμνά περί της κανονικής και αποδοτικής λειτουργίας των υπηρεσιών, την δράσιν των οποίων συντονίζει προς τούτο και παρακολουθεί την πιστήν εκπλήρωσιν των καθηκόντων του προσωπικού. 2.Ειδικώτερον ο Διευθυντής: α)Εκπροσωπεί το Ταμείον εις τας πάσης φύσεως μετά τρίτων διαπραγματεύσεις προ σύναψιν οιασδήποτε συμβάσεως, υπογράφει δε αυτάς ως εκπρόσωπος του Ταμείου, εφ΄ όσον έχει την προς τούτο εντολήν και εξουσιοδότησιν της Διοικητικής Επιτροπής. β)Μεριμνά περί των υποθέσεων και των συμφερόντων του Ταμείου, διαφυλάττει την περιουσίαν αυτού και κατευθύνει το Ταμείον προς λυσιτελεστέραν εκπλήρωσιν του σκοπού αυτού κατά τας περί τούτου ισχυούσας εκάστοτε διατάξεις. γ)Εισηγείται εις την Διοικ. Επιτροπήν τα προς συζήτησιν θέματα, παρίσταται εις τας συνεδριάσεις αυτής ως εισηγητής άνευ ψήφου, μεριμνά δια την συγκέντρωσιν και υποβολήν προς αυτήν των στοιχείων εκάστης υποθέσεως, ενημερώνει αυτήν επί παντός θέματος εκκρεμούς αλλά μη ωρίμου προς συζήτησιν, εποπτεύει δια την καλήν τήρησιν και    Σελ. 94 καταχώρησιν των Πρακτικών της Διοικητικής Επιτροπής, μεριμνά δια την ακριβή και πιστήν εκτέλεσιν των αποφάσεων αυτής, ενεργεί δε επί παντός θέματος εν γένει εν τω κύκλω της γενικής και της εκάστοτε επί ωρισμένων περιπτώσεων χορηγουμένης αυτώ αρμοδιότητος. δ)Λαμβάνει εν τη αρμοδιότητί του ή προτείνει εις την Διοικ. Επιτροπήν τα κατ΄ αυτόν επιβαλλόμενα μέτρα δια την αρτιωτέραν λειτουργίαν και τον συντονισμόν της εργασίας, των υπηρεσιών του Ταμείου και ασκεί πειθαρχικήν δικαιοδοσίαν επί μεν του στρατιωτικού προσωπικού Διοικητού Πτέρυγος Μάχης, επί δε του πολιτικού τοιούτου προϊσταμένου Κεντρικής Υπηρεσίας Νομικού Προσώπου Δημοσίου Δικαίου. ε)Δύναται να μετακινή προσωρινώς το εις το Ταμείον υπηρετούν εν γένει προσωπικόν κατά τας εκάστοτε παρουσιαζομένας ανάγκας του Ταμείου και εγκρίνη την εις αυτό χορήγησιν αδειών. ς)Αποφασίζει και εγκρίνει, εντός του εγκεκριμένου προϋπολογισμού, δαπάνας του Ταμείου μέχρι του ποσού των δραχ. 1.000, ας ανακοινοί προς την Διοικούσαν Επιτροπήν. ζ)Υπογράφει την εν γένει αλληλογραφίαν του Ταμείου, τα χορηγούμενα υπ΄ αυτού πιστοποιητικά, ως και έτερα έγγραφα, δι΄ α εδόθη αυτώ ειδική εξουσιοδότησις της Διοικητικής Επιτροπής. η)Εισηγείται εις την Διοικ. Επιτροπήν τον προϋπολογισμόν, ισολογισμόν και απολογισμόν του Ταμείου εντός των νομίμων προθεσμιών και συνοδεύει τούτον δι΄ ειδικής και αναλυτικής εκθέσεως. 3.Τον Διευθυντήν απουσιάζοντα η κωλυόμενον, αναπληροί ανώτερος αξιωματικός Οίκον οριζόμενος δια διαταγής του Υπουργού Εθνικής Αμύνης.                     38.Α.ι.2 Ταμείο Αεροπορικής Άμυνας   115 Οργάνωσις και Συγκρότησις των Υπηρεσιών Άρθρ.8.-1.Το Ταμείον απαρτίζεται εκ των κάτωθι Τμημάτων: α)Ελέγχου και Επιθεωρήσεως. β)Λογιστηρίου. γ)Συγκεντρώσεως και Διαχειρίσεως Περιουσίας. δ)Διοικητικού και  ε)Νομικών Υποθέσεων. 2.Οι προϊστάμενοι των Τμημάτων επιμελούνται της εγκαίρου και ακριβούς διεξαγωγής της υπηρεσίας της αρμοδιότητός των, εισηγούνται εις τον Διευθυντήν του Ταμείου τα προς βελτίωσιν και προαγωγήν αυτής ενδεικνυόμενα μέτρα και είναι υπεύθυνοι δια την καλήν λειτουργίαν αυτών. Ειδικώτερον ούτοι μονογράφουσι τας εις τον Διευθυντήν υποβαλλόμενα προς υπογραφήν έγγραφα της αρμοδιότητός των, όντες υπεύθυνοι δια το περιεχόμενον του εγγράφου, καθ΄ ο μέρος δεν διετύπωσαν έγγραφον επ΄ αυτού αντίρρησιν, και κατανέμουσι την εργασίαν μεταξύ των υπ΄ αυτούς οργάνων του Ταμείου. 3.Οι Τμηματάρχαι έχουσιν επί του υπ΄ αυτούς προσωπικού εν γένει την υπό των στρατιωτικών κανονισμών προβλεπομένην πειθαρχικήν αρμοδιότητα και δικαιοδοσίαν του βαθμού των. 4.Τους προϊσταμένους των Τμημάτων απουσιάζοντας η κωλυόμενους, αναπληρούν έτερα όργανα του Ταμείου, οριζόμενα δι΄ αποφάσεως της Διοικητικής Επιτροπής και εν επειγούσαις περιπτώσεσι δι΄ αποφάσεως του Διευθυντού του Ταμείου. Ειδικώτερον τον Τμηματάρχην Ελέγχου και Επιθεωρήσεως απουσιάζοντα η κωλυόμενον αναπληροί ανώτερος Οικονομικός Αξιωματικός, οριζόμενος δια διαταγής του Υπουργού Εθνικής Αμύνης. Α΄. Τμήμα Ελέγχου και Επιθεωρήσεως Άρθρ.9.-1.Εις την αρμοδιότητα του Τμήματος τούτου υπάγονται: α)Ο προληπτικός έλεγχος των εν γένει δαπανών του Ταμείου. β)Η εκκάθαρισις των πεπραγμένων των διαχειρίσεων του Ταμείου. γ)Η εξακρίβωσις δι΄ εκτάκτων, τακτικών και ειδικών επιθεωρήσεων της νομίμου λειτουργίας των διαχειρίσεων του Ταμείου και δ)Ο έλεγχος δια την εις εκάστην περίπτωσιν εφαρμογήν των κειμένων διατάξεων. 2.Ο Προϊστάμενος του Τμήματος Ελέγχου και Επιθεωρήσεως προσυπογράφει, πλην των εγγράφων της αρμοδιότητός του και επί παντός ετέρου εγγράφου οικονομικού περιεχομένου. Β΄. Τμήμα Λογιστηρίου Άρθρ.10.-1.Εις την αρμοδιότητα του Τμήματος τούτου υπάγονται:   α)Η σύνταξις του προϋπολογισμού, ισολογισμού και απολογισμού του Ταμείου, η συγκέντρωσις των προς κατάρτισιν του προϋπολογισμού στοιχείων και η επιμέλεια δια την ομαλήν εξέλιξιν αυτού. β)Η παρακολούθησις της διαχειρίσεως των εσόδων και εξόδων του Ταμείου, η μέριμνα δια την είσπραξιν των πόρων αυτού, η έκδοσις των βεβαιωτικών τίτλων δια τας εισπράξεις και των ενταλμάτων πληρωμής και η σύνταξις παντός οικονομικής φύσεως εγγράφου. γ)Η παρακολούθησις και η θεώρησις, προ πάσης εκτελέσεως, οιασδήποτε δαπάνης, η τήρησις των απαιτουμένων λογιστικών στοιχείων, η σύνταξις των στατιστικών εν γένει στοιχείων και η συγκέντρωσις και διαφύλαξις πάσης φύσεως εγγράφων οικονομικού περιεχομένου. δ)Η μελέτη και η παρακολούθησις των αφορώντων την εις χρήμα, εις χρεώγραφα και αξίας περιουσίαν του Ταμείου και η διαφύλαξις των σχετικών περί αυτών στοιχείων. ε)Η βεβαίωσις και η είσπραξις των εν γένει απαιτήσεων του Ταμείου, κατά τα ειδικώτερον καθορισθησόμενα και η επιμέλεια δια την εμπρόσθετον εκπλήρωσιν των υποχρεώσεων αυτού. 2.Ο Προϊστάμενος του Τμήματος Λογιστηρίου είναι προσωπικώς υπεύθυνος δια την νομιμότητα πάσης δαπάνης του Ταμείου και την ύπαρξιν σχετικής περί ταύτης προβλέψεως εν τω προϋπολογισμώ. Γ΄. Τμήμα Συγκεντρώσεως και Διαχειρίσεως  Περιουσίας Άρθρ.11.-Εις την αρμοδιότητα του Τμήματος Συγκεντρώσεως και Διαχειρίσεως Περιουσίας υπάγονται: α)Η συγκέντρωσις των εν γένει περιουσιακών στοιχείων του Ταμείου και η διαφύλαξις αυτών. β)Η απογραφή της περιελθούσης, δυνάμει του Ν.Δ. 3960/1959, περιουσίας εις το Ταμείον και η επιμέλεια της παραδόσεως και παραλαβής αυτής. γ)Η απογραφή και παραλαβή της περιερχομένης καθ΄ οιονδήποτε τρόπον εις το Ταμείον περιουσίας. δ)Η παρακολούθησις της εισπράξεως των πόρων του Ταμείου εκ της εκποιήσεως του κατά το άρθρ. 3 παρ. γ΄ του Ν.Δ. 3960/1959 υλικού. ε)Η εισήγησις δια τας εν γένει αγοράς και πωλήσεις του Ταμείου, δια τας εκμισθώσεις ακινήτων αυτού και δια τας εν γένει πράξεις διαχειρίσεως της περιουσίας αυτού. ς)Η εισήγησις εις τα θέματα της ανοικοδομήσεως επί ακινήτων του Ταμείου, της προμηθείας ειδών προς χρήσιν αυτού και δια παν θέμα αναγόμενον εις την εκμετάλλευσιν και επένδυσιν της περιουσίας του Ταμείου.      Σελ. 95 Ταμείο Αεροπορικής Άμυνας 38.Α.ι.2   116 Δ΄. Τμήμα Διοικητικού Άρθρ.12.-1.Εις την αρμοδιότητα του Τμήματος Διοικητικού υπάγονται: α)Η παρακολούθησις των εις την υπηρεσιακήν κατάστασιν του εν γένει προσωπικού αναφερομένων ζητημάτων και η εποπτεία επί του εις το Ταμείον υπηρετούντος πολιτικού και κατωτέρου στρατιωτικού προσωπικού. β)Η παρακολούθησις και η εποπτεία δια την ευπρόσωπον εμφάνισιν και καθαριότητα του Καταστήματος του Ταμείου. γ)Η τήρησις βιβλίου παρουσίας του προσωπικού του Ταμείου κατά τας σχετικάς οδηγίας του Διευθυντού. δ)Η διεξαγωγή αλληλογραφίας επί παντός ζητήματος μη αναγομένου ειδικώτερον εις την αρμοδιότητα ετέρου Τμήματος. ε)Η τήρησις του Γενικού Πρωτοκόλλου του Ταμείου και η μέριμνα δια την παραλαβήν, χαρακτηρισμόν, πρωτοκόλλησιν και διανομήν εις τα Τμήματα της προς το Ταμείον απευθυνομένης αλληλογραφίας. ς)Η τήρησις του εμπιστευτικού απορρήτου Πρωτοκόλλου και η διεξαγωγή της εμπιστευτικής και απορρήτου αλληλογραφίας, ως και της τοιαύτης του Γραφείου του Διευθυντού του Ταμείου. ζ)Η τήρησις Γενικού Αρχείου και εμπιστευτικού και απορρήτου τοιούτου. η)Η έκδοσις πιστοποιητικών, ως και αντιγράφων των εγγράφων του Ταμείου. θ)Η δακτυλογράφησις και πολυγράφησις των εγγράφων η άλλης εργασίας του Ταμείου, η θεώρησις της αντιγραφής των εν αντιγράφω εξερχομένων εγγράφων και η αποστολή αυτών προς τον προς ον όρον, η επικύρωσις των εκδιδομένων πάσης φύσεως αντιγράφων, πλην των τοιούτων των Πρακτικών Συνεδριάσεως της Διοικητικής Επιτροπής. ι)Η εκτέλεσις πάσης άλλης εργασίας μη ανηκούσης εις την δια του παρόντος Β.Δ/τος καθοριζομένην αρμοδιότητα ετέρου Τμήματος. 2.Ο Προϊστάμενος του Τμήματος Διοικητικού εκτελεί και χρέη γραμματέως του Διευθυντού του Ταμείου.            Σελ. 96 Ε΄. Τμήμα Νομικών Υποθέσεων Άρθρ.13.-1.Το Τμήμα Νομικών Υποθέσεων έχει τας κάτωθι αρμοδιότητας: α)Γνωμοδοτεί επί ερωτημάτων της Διοικητικής Επιτροπής, του Διευθυντού και των Υπηρεσιών του Ταμείου. β)Παρακολουθεί την νομοθεσίαν του Ταμείου και την σχετικήν περί αυτού νομολογίαν. γ)Επεξεργάζεται και συντάσσει σχέδια Νόμων και Δ/των, αφορώντων το Ταμείον και παρακολουθεί την προώθησιν αυτών. δ)Επεξεργάζεται από νομικής πλευράς τα σχέδια συμβάσεως, τους όρους συμφωνιών και τα πάσης φύσεως έγγραφα, δι΄ ων γεννώνται δικαιώματα υποχρεώσεως του Ταμείου. ε)Ελέγχει τίτλους ιδιοκτησίας ακινήτων, ως και τα σχετικά έγγραφα νομιμοποιήσεως των μετά του Ταμείου συναλλασσομένων. ς)Προπαρασκευάζει την υπεράσπισιν των ενώπιον των Δικαστηρίων και λοιπών Αρχών υποθέσεων του Ταμείου και παρακολουθεί την πορείαν αυτών. 2.Ο Προϊστάμενος του Τμήματος Νομικών Υποθέσεων δύναται να παρίσταται και να εκπροσωπή το Ταμείον ενώπιον των Δικαστηρίων και λοιπών Αρχών, εφ΄ όσον λόγω φόρτου εργασίας η άλλου κωλύματος βεβαιουμένων δι΄ αποφάσεως του Προέδρου του Νομικού Συμβουλίου του Κράτους, δεν δύναται να αναλάβη τας υποθέσεις του Ταμείου το κύριον προσωπικόν του Νομικού Συμβουλίου του Κράτους. ΚΕΦΑΛΑΙΟΝ Β΄ Σύνθεσις Προσωπικού Άρθρ.14.-1.Το δια την λειτουργίαν του Ταμείου προσωπικόν αποτελείται εκ στρατιωτικού και πολιτικού τοιούτου, διατίθεται δε δια διαταγής του Γ.Ε.Α. εκ του παρ΄ αυτώ υπηρετούντος. 2.Η οργανική σύνθεσις του προσωπικού του Ταμείου ορίζεται ως ακολούθως: Α΄.Δια την Διεύθυνσιν: 1 Ανώτερος Οικονομικός Αξιωματικός, ως Διευθυντής. Β΄.Δια το Τμήμα Ελέγχου και Επιθεωρήσεως: 1 Ανώτερος Οικονομικός Αξιωματικός, ως Τμηματάρχης. 1 Γραφεύς του Πολιτικού προσωπικού. Γ΄.Δια το Τμήμα Λογιστηρίου: 1 Ανώτερος η Κατώτερος Οικονομικός Αξιωματικός, ως Τμηματάρχης. 1 Κατώτερος Οικονομικός Αξιωματικός, ως Βοηθός Τμηματάρχου. 2 Γραφείς του Πολιτικού προσωπικού.     38.Α.ι.2 Ταμείο Αεροπορικής Άμυνας   117 Δ΄. Δια το Τμήμα Συγκεντρώσεως και Διαχειρίσεως Περιουσίας: 1 Κατώτερος Οικονομικός Αξιωματικός, ως Τμηματάρχης. 1 Γραφεύς του Πολιτικού προσωπικού. Ε΄. Δια το Τμήμα Διοικητικού: 1 Κατώτερος Αξιωματικός, ως Τμηματάρχης. 2 Γραφείς. 3 Δακτυλογράφοι. 1 Κλητήρ και  1 Καθαρίστρια άπαντες του Πολιτικού προσωπικού. ΣΤ΄. Δια το Τμήμα Νομικών Υποθέσεων: 1 Ανώτερος Αξιωματικός, εκ των υπηρετούντων μονίμων η εφέδρων τοιούτων τυγχάνων Δικηγόρος. 1 Κατώτερος Αξιωματικός. 3.Εν περιπτώσει μη υπάρξεως Εφ. Αξιωματικού, κατά τα εν παρ. 2 του παρόντος άρθρου οριζόμενα, προσλαμβάνεται δικηγόρος τουλάχιστον παρ΄ Εφέταις δι΄ αποφάσεως Υπουργού Εθνικής Αμύνης τη προτάσει της Διοικητικής Επιτροπής, αμειβόμενος κατά τας διατάξεις περί του Κώδικος των Δικηγόρων. 4.Δια διαταγής του Γ.Ε.Α. δύναται να ορισθή όπως, το ανωτέρω εν παρ. 2 του παρόντος άρθρου προσωπικόν, εκτελή την εν τω Ταμείω ανατιθεμένην αυτώ υπηρεσίαν εκ παραλλήλου προς ετέραν υπηρεσίαν. Η διάταξις της παρούσης παραγράφου δεν έχει εφαρμογήν προκειμένου περί του Διευθυντού. 5.Ωσαύτως δια διαταγής του Γ.Ε.Α. δύνανται να διατίθενται αναλόγως των εκάστοτε αναγκών του Ταμείου και βάσει συνθέσεως οριζομένης υπ΄ αυτού, υπαξιωματικοί και σμηνίται προς εκτέλεσιν εν τω Ταμείω υπηρεσίας. 6.Το εν παρ. 2 και 5 του παρόντος άρθρου προσωπικόν ουδεμίας αμοιβής η αποζημιώσεως δικαιούται δια την εν τω Ταμείω υπηρεσίαν του, υπό οιανδήποτε ιδιότητα και αν προσφέρη ταύτην. ΚΕΦΑΛΑΙΟΝ Γ΄. Οικονομική Οργάνωσις Προϋπολογισμός Άρθρ.15.-1.Η διοίκησις των εσόδων και εξόδων του Ταμείου ενεργείται βάσει ετησίου προϋπολογισμού. Ο προϋπολογισμός καταρτίζεται βάσει των υπό των αρμοδίων Υπηρεσιών του Ταμείου υποβαλλομένων στοιχείων εις το Τμήμα Λογιστηρίου και περιλαμβάνει τα προβλεπόμενα έσοδα και έξοδα του οικονομικού έτους, του οποίου η χρονική περίοδος ως και η χρήσις αντιστοιχεί προς την του Δημοσίου Προϋπολογισμού. 2.Εν τω προϋπολογισμώ του Ταμείου τα τε έσοδα και έξοδα αναγράφονται κατά κατηγορίας, κεφάλαια και άρθρα κατά τα, δια την κατάταξιν τούτων, ισχύοντα δια τον προϋπολογισμόν του Δημοσίου. Τον προϋπολογισμόν συνοδεύει λεπτομερής ανάλυσις εκάστου κατ΄ άρθρον, αναγραφομένου κονδυλίου εσόδου και εξόδου, ως και αιτιολογική έκθεσις.  3.Ο προϋπολογισμός εκτελείται μετά την έγκρισίν του, ήτις γίνεται ως και η του προϋπολογισμού του Δημοσίου, προ ταύτης δε η διαχείρισις των εσόδων κια εξόδων εκτελείται βάσει δωδεκατημορίων του προϋπολογισμού του παρελθόντος οικονομικού έτους κατά τα δι΄ αποφάσεως των Υπουργών Εθνικής Αμύνης και Οικονομικών καθορισθησόμενα. 4.Επιτρέπεται διαρκούντος του οικονομικού έτους η κατά την αυτήν ως εν τη προηγουμένη παραγράφω διαδικασίαν χορήγησις αναπληρωματικών η εκτάκτων πιστώσεων, των οποίων τα ποσά ή αντλούνται εκ του υπό ίδιον κεφάλαιον ή άρθρον αναγραφομένου εις τον προϋπολογισμόν των εξόδων αποθεματικού, η δι΄ αντιστοίχου αυξήσεως των προβλεπομένων εσόδων, εφ΄ όσον δικαιολογείται τοιαύτη. Απολογισμός-Ισολογισμός Άρθρ.16.-1.Μετά την λήξιν της χρήσεως το Τμήμα Λογιστηρίου καταρτίζει τον απολογισμόν των εσόδων και εξόδων του οικον. έτους, εις ο αφορά αύτη. Ο απολογισμός είναι πίναξ περιλαμβάνων αφ΄ ενός μεν τα έσοδα κατά κεφάλαιον και άρθρον μετά διακρίσεως των προϋπολογισθέντων, βεβαιωθέντων και εισπραχθέντων και των υπολοίπων προς είσπραξιν τοιούτων, αφ΄ ετέρου δε τα έξοδα ομοίως κατά κεφάλαιον και άρθρον μετά διακρίσεως των προϋπολογισθέντων, αναληφθέντων, ενταλθέντων και αδιαθέτων υπολοίπων. 2.Ο απολογισμός, μετά την έγκρισιν αυτού υπό της Διοικητικής Επιτροπής και του Υπουργού Εθνικής Αμύνης, υποβάλλεται μετά των σχετικών στοιχείων εις το Ελεγκτικόν Συνέδριον δια την άσκησιν του κατασταλτικού ελέγχου. 3.Πάντα τα μέχρι της λήξεως της χρήσεως του οικον. έτους μη εισπραχθέντα έσοδα αποτελούν τα ενεργητικά υπόλοιπα, τα δε μη εισπραχθέντα έξοδα τα πληρωτέα υπόλοιπα, τα δε ποσά τούτων αναγράφονται δι΄ ιδίας αποφάσεως υπό ίδια κεφάλαια και άρθρα εις τον προϋπολογισμόν εσόδων και εξόδων του επομένου οικονομικού έτους. 4.Μετά του απολογισμού εκάστου οικονομικού έτους συντάσσεται υπό του Τμήματος Λογιστηρίου και υποβάλλεται ως ανωτέρω εν παρ. 2 του παρόντος άρθρου ορίζεται και ισολογισμός, εν ω εμφαίνεται η εν γένει περιουσιακή κατάστασις του Ταμείου. Προληπτικός έλεγχος Άρθρ.17.-Ο προληπτικός έλεγχος συνιστάται εις την, προ πάσης εξοφλήσεως εντάλματος πληρωμής οιασδήποτε δαπάνης, βεβαίωσιν, ότι η πληρωμή εντέλλεται εντός των ο-      Σελ. 97 Ταμείο Αεροπορικής Άμυνας 38.Α.ι.2   118 ρίων της εγκεκριμένης πιστώσεως, ότι εν τη ενεργεία της δαπάνης ετηρήθησαν αι ισχύουσαι διατάξεις περί εκτελέσεως δαπανών του Ταμείου και ότι επισυνάπτονται εις το ένταλμα πάντα τα αποδεικνύοντα την νόμιμον ενέργειαν της δαπάνης δικαιολογητικά, ασκείται δε ούτος υπό του Τμηματάρχου Ελέγχου και Επιθεωρήσεως. Τρόπος βεβαιώσεως εσόδων Άρθρ.18.-1.Αρμόδιαι Υπηρεσίαι προς βεβαίωσιν οιουδήποτε εσόδου του Ταμείου είναι: α)το Τμήμα Λογιστηρίου του Ταμείου και β)αι κατά τόπους Μονάδες και Υπηρεσίαι της Βασ. Αεροπορίας. Αι Υπηρεσίαι αύται υποχρεούνται να συγκεντρώνουν άπαντα τα συνιστώντα και αποδεικνύοντα την απαίτησιν στοιχεία, να προβαίνουν άνευ καθυστερήσεως εις την έκδοσιν του βεβαιωτικού τίτλου και να μεριμνούν δια την είσπραξιν αυτής. 2.Ο βεβαιωτικός τίτλος επέχει θέσιν εντολής εισπράξεως, εκδίδεται εκ τριπλοτύπου στελέχους, δεόντως ηριθμημένου και εσφραγισμένου και δέον να περιέχη τα στοιχεία της απαιτήσεως, ήτοι το ονοματεπώνυμον του υποχρέου φυσικού η την επωνυμίαν του νομικού προσώπου και το των εγγυητών η συνυποχρέων προσώπων, την διεύθυνσιν αυτών, το ακριβές ποσόν, την αιτίαν εξ ης πηγάζει η απαίτησις ως και πάσαν αναγκαίαν λεπτομέρειαν, σχέσιν έχουσαν προς ταύτην. 3.Ο βεβαιωτικός τίτλος, επί ποινή ακυρότητος αυτού, δέον να φέρη τας υπογραφάς του Διευθυντού του Ταμείου και των Τμηματαρχών Ελέγχου και Λογιστηρίου. Οι υπό των Μονάδων και Υπηρεσιών της Βασ. Αεροπορίας εκδιδόμενοι τίτλοι δέον να φέρουν τας υπογραφάς του Διοικητού της Μονάδος η Διευθυντού της Υπηρεσίας και του Επόπτου Οικονομικών Υπηρεσιών, εφ΄ όσον υπάρχη τοιούτος παρά τη Μονάδι η Υπηρεσία. Τους βεβαιωτικούς τίτλους εγκύρως υπογράφουν και οι αναπληρωταί των εχόντων ως άνω δικαίωμα υπογραφής, εν περιπτώσει απουσίας η κωλύματος αυτών. 4.Οι βεβαιωτικοί τίτλοι ανακοινούνται εις τους οφειλέτας ίνα εξοφλήσωσι την εν αυτοίς απαίτησιν και προσκομίσωσιν εις την βεβαιώσασαν υπηρεσίαν την απόδειξιν καταθέσεως της οφειλής εις το παρά τη Τραπέζη της Ελλάδος λογαριασμόν του Ταμείου.      Σελ. 98 Τρόπος εισπράξεων εσόδων Άρθρ.19.-1.Ο καθορισμός των εκ πάσης αιτίας απαιτήσεων του Ταμείου ενεργείται βάσει τίτλων, εκδιδομένων κατά τα εν τω προηγουμένω άρθρω οριζόμενα. 2.Πάσαι αι εξ οιασδήποτε αιτίας βεβαιούμεναι ως οφειλόμεναι εις το Ταμείον απαιτήσεις, καθίστανται απαιτηταί από της κοινοποιήσεως του βεβαιωτικού τίτλου. Επί απαιτήσεων εκ συμβάσεων η άλλων δικαιοπραξιών, αύται καθίστανται απαιτηταί, κατά τας υπό των συμβάσεων ή δικαιοπραξιών οριζομένας προθεσμίας. 3.Αι αρμόδιαι Υπηρεσίαι άμα τη υπ΄ αυτών εκδόσει του βεβαιωτικού τίτλου υποχρεούνται όπως αποστείλουν αντίγραφον τούτου, επί αποδείξει, προς τους οφειλέτας είτε δια του προσωπικού του Ταμείου είτε δι΄ οργάνων της Χωροφυλακής ή Αστυνομίας είτε δια του Ταχυδρομείου και καλέσωσι τούτους προς καταβολήν της οφειλομένης απαιτήσεως. 4.Οφειλέται του Ταμείου, μη καταβάλλοντες τα χρέη των εντός 10 ημερών από της κοινοποιήσεως του βεβαιωτικού τίτλου οφείλουσι, από της παρελεύσεως της προθεσμίας ταύτης, τόκους υπερημερίας. Προκειμένου περί απαιτήσεων εκ συμβάσεων, οι τόκοι υπερημερίας υπολογίζονται από της επομένης καθ΄ ην αι απαιτήσεις αύται είναι, κατά την σύμβασιν απαιτηταί. 5.Τα εκ τόκων υπερημερίας ποσά βεβαιούνται υπό της βεβαιωσάσης την κυρίαν απαίτησιν Υπηρεσίας. 6.Παρερχομένης της ως άνω προθεσμίας αι αρμόδιαι Υπηρεσίαι δέον να επιδιώκωσι την είσπραξιν των απαιτήσεων αναγκαστικώς, κατά τας περί εισπράξεως δημοσίων εσόδων κειμένας διατάξεις. 7.Οι Προϊστάμενοι των δια την βεβαίωσιν των απαιτήσεων του Ταμείου αρμοδίων Υπηρεσιών είναι υπεύθυνοι δια την έγκαιρον επιδίωξιν της εισπράξεως των βεβαιωθέντων εσόδων και δια την έγκαιρον λήψιν, κατά των δυστροπούντων οφειλετών, των επιτρεπομένων κατά τας διατάξεις του παρόντος αναγκαστικών μέτρων.             38.Α.ι.2 Ταμείο Αεροπορικής Άμυνας   119 Άρθρ.20.-1.Η είσπραξις των πάσης φύσεως εσόδων του Ταμείου ενεργείται υπό του Κεντρικού Καταστήματος της Τραπέζης της Ελλάδος και των υποκαταστημάτων αυτής εις πίστωσιν ιδίου παρ΄ αυτή τηρουμένου λογαριασμού υπό τον τίτλον «Ταμείον Αεροπορικής Αμύνης». 2.Εκ των υπό της Τραπέζης της Ελλάδος, επί τη εισπράξει εκδιδομένων αποδείξεων, η πρωτότυπος παραδίδεται υπό του οφειλέτου εις την βεβαιώσασαν Υπηρεσίαν, αντίγραφον δε ταύτης κρατείται υπό του οφειλέτου. 3.Ουδεμία εξόφλησις των πάσης φύσεως προς το Ταμείον οφειλών αποδεικνύεται ειμή δια της κατά τ΄ ανωτέρω αποδείξεως της Τραπέζης της Ελλάδος, της οποίας το πρωτότυπον δέον να επισυνάπτεται υπό των εντεταλμένων την βεβαίωσιν των εσόδων και την μέριμναν δια την είσπραξιν τούτων, εις τον οικείον βεβαιωτικόν τίτλον. Τρόπος πληρωμής των εξόδων Άρθρ.21.-1.Δια την λήψιν αποφάσεως προς ενέργειαν πάσης δαπάνης, απαιτείται η βεβαίωσις του Τμήματος Λογιστηρίου περί υπάρξεως αναλόγου πιστώσεως και δια την εκτέλεσιν ταύτης η ανάληψις εις τα οικεία βιβλία. 2.Η πληρωμή των εξόδων ενεργείται δια χρηματικών ενταλμάτων τύπου ομοίου προς τα χρηματικά εντάλματα του Δημοσίου, τα οποία επέχουν θέσιν επιταγής και εξοφλούνται εις βάρος και χρέωσει του παρά τη Τραπέζη της Ελλάδος λογαριασμού. 3.Τα δια την έκδοσιν των χρηματικών ενταλμάτων δικαιολογητικά συγκεντρούσιν αι αρμόδιαι Υπηρεσίαι, αίτινες, αφού εκκαθαρίσωσι την δαπάνην διαβιβάζουσι ταύτα εις το Τμήμα Λογιστηρίου μετά ειδικού εντύπου “εντολής προς πληρωμήν”. Τμήμα Λογιστηρίου ελέγχει ταύτα και εκδίδει τα χρηματικά εντάλματα, τα οποία αποστέλλει εις το Τμήμα Ελέγχου και Επιθεωρήσεως δια τον προληπτικόν έλεγχον. 4.Εάν κατά τον έλεγχον των δικαιολογητικών διαπιστωθώσιν ελλείψεις, τα χρηματικά εντάλματα επιστρέφονται προς την προκαλούσαν την έκδοσιν τούτων Υπηρεσίαν, προς συμπλήρωσιν. Πάσα διαφωνία σχετική προς τα απαιτούμενα προς συμπλήρωσιν δικαιολογητικά επιλύεται οριστικώς υπό του Υπουργού Εθνικής Αμύνης. 5.Τα χρηματικά εντάλματα υπογράφονται επί ποινή απαραδέκτου αυτών, υπό του Διευθυντού του Ταμείου και των Τμηματαρχών Λογιστηρίου και Ελέγχου-Επιθεωρήσεως. Εν περιπτώσει κωλύματος η απουσίας τούτων, εγκύρως υπογράφουσι ταύτα οι κατά τας διατάξεις του παρόντος Β.Δ/τος αναπληρωταί αυτών. 6.Τα πρωτότυπα των χρηματικών ενταλμάτων αποστέλλονται άνευ δικαιολογητικών εις την Τράπεζαν της Ελλάδος δια την εξόφλησιν τούτων υπό των δικαιούχων, επι αποδείξει. 7.Η Τράπεζα της Ελλάδος τα εξωφλημένα χρηματικά εντάλματα, μετά των εξοφλητικών αποδείξεων των δικαιούχων και των γραμματίων καταθέσεων των υπέρ τρίτων κρατήσεων, επιστρέφει μετά συγκεντρωτικής καταστάσεως εισπράξεως και πληρωμών εντός του πρώτου δεκαπενθημέρου του επομένου μηνός εις το Ταμείον (Τμήμα Λογιστηρίου), τα δε ανεξόφλητα μετά την λήξιν της χρεώσεως, ίνα επανεκδοθώσιν εις βάρος του προϋπολογισμού του επομένου έτους. Προπληρωμαί Άρθρ.22.-1.Εις ας περιπτώσεις ωρισμέναι δαπάναι λόγω της φύσεως αυτών η ειδικών συνθηκών, δεν καθίστανται δυνατόν να καταβληθώσι δια τακτικών ενταλμάτων, κατά τα εν τω προηγουμένω άρθρω οριζόμενα, επιτρέπεται όπως αύται καταβληθώσι μέσω οργάνων του Ταμείου η μέσω των Μονάδων και Υπηρεσιών της Βασιλικής Αεροπορίας ή μέσω της Τραπέζης της Ελλάδος εις την διάθεσιν των οποίων τίθενται τα αναγκαία ποσά, δια της εκδόσεως επ΄ ονόματι αυτών χρηματικών ενταλμάτων προπληρωμής. 2.Δικαιολογητικόν της εκδόσεως των ως άνω χρηματικών ενταλμάτων αποτελεί απόφασις της Διοικούσης Επιτροπής η του Διευθυντού του Ταμείου, εις ταύτην δε δέον ν΄ αναφέρηται το ονοματεπώνυμον του εφ΄ ου εκδοθήσεται το χρηματικόν ένταλμα, το ποσόν, η αιτία δι΄ ην προκαταβάλλεται τούτο, ο τρόπος της εκτελέσεως της δι΄ ην η προκαταβολή δαπάνης και η προθεσμία αποδόσεως λογαριασμού. 3.Οι λαμβάνοντες χρήματα, βάσει χρηματικών ενταλμάτων προπληρωμής, καθίστανται υπόλογοι έναντι του Ταμείου δια το ληφθέν ποσόν και υποχρεούνται όπως εντός της ταχθείσης προθεσμίας υποβάλωσι τα δικαιολογητικά της δαπάνης δια την τακτοποίησίν των, την οποίαν επιμελείται και παρακολουθεί το Τμήμα Λογιστηρίου. 4.Εν περιπτώσει καθυστερήσεως τακτοποιήσεως, το Τμήμα Λογιστηρίου εισηγείται την έκδοσιν καταλογιστικής αποφάσεως προς είσπραξιν του προκαταβληθέντος ποσού, δια παρακρατήσεως των αποδοχών του υπολόγου, εφ΄ όσον τούτο καθίσταται εφικτόν, ή κατά τας διατάξεις περί εισπράξεως δημοσίων εσόδων. 5.Κατά τα λοιπά έχουσιν ανάλογον εφαρμογήν αι διατάξεις περί προπληρωμών του Δημοσίου Λογιστικού. Λογιστικόν Σύστημα Άρθρ.23.-1.Η λογιστική του Ταμείου τηρείται κατά την διπλογραφικήν μέθοδον και κατά σύστημα συγκεντρωτικόν. 2.Τα τηρούμενα υποχρεωτικώς λογιστικά βιβλία καθορίζονται δι΄ αποφάσεων της Διοικητικής Επιτροπής του Ταμείου.  Σελ. 99 Ταμείο Αεροπορικής Άμυνας 38.Α.ι.2   120 ΚΕΦΑΛΑΙΟΝ Δ΄. Συγκέντρωσις περιουσίας του Ταμείου Απογραφή περιουσίας Άρθρ.24.-1.Η δυνάμει του άρθρ. 3 παρ. α΄ του Ν.Δ. 3960/1959 ανήκουσα εις το Ταμείον περιουσία, απογράφεται υπό Επιτροπής, συγκροτουμένης δι΄ αποφάσεως του Υπουργού Εθνικής Αμύνης, τη προτάσει της Διοικητικής Επιτροπής. 2.Η απογραφή γίνεται κεχωρισμένως δια την κινητήν και ακίνητον περιουσίαν του Ταμείου, καταχωρείται δ΄ αύτη εις Πρακτικά της Επιτροπής, περιλαμβάνοντα μεταξύ άλλων στοιχείων και τα εξής: α)προκειμένου περί ακινήτων: το είδος αυτού (αστικόν η αγροτικόν, οικία η οικόπεδα κλπ.), την ακριβή τοποθεσίαν εν η κείται τούτο (πόλις, συνοικία, οδός, αριθμός κλπ.), τα όρια αυτού, λεπτομερή περιγραφήν, τρόπον κτήσεως, ως και παν έτερον στοιχείον προσδιοριστικόν της πραγματικής και νομικής αυτού καταστάσεως, β)προκειμένου περί κινητών: το είδος αυτού, τον κάτοχον τούτου, λεπτομερή περιγραφήν, τοποθεσίαν, εν η φυλλάσσεται, ως και παν έτερον, κατά κρίσιν της Επιτροπής στοιχείον. 3.Πάσα Δημοσία Υπηρεσία η τοιαύτη Νομικού Προσώπου Δημοσίου η Ιδιωτικού Δικαίου, Συμβολαιογράφοι, Υποθηκοφύλακες, Φύλακες των Μεταγραφών κλπ. υποχρεούνται να παρέχουν προς την εν παρ. 1 του παρόντος άρθρου οριζομένην Επιτροπήν, ενεργούσαν δια του Διευθυντού του Ταμείου, τα παρ΄ αυτής αιτούμενα στοιχεία και πληροφορίας, σχετικώς με την περιουσίαν του Ταμείου. Η άρνησις των ως άνω υποχρέων προς παροχήν των αιτουμένων στοιχείων και πληροφοριών, ως και η πλημμελής παροχή αυτών, πλην των ενδεχομένων αστικών συνεπειών, επιφέρει και την πειθαρχικήν δίωξιν αυτών, ασκουμένην τη αιτήσει του Ταμείου. 4.Τα πρακτικά της Επιτροπής εγκρίνονται δι΄ αποφάσεως του Υπουργού Εθνικής Αμύνης, τη προτάσει της Διοικητικής Επιτροπής.            Σελ. 100 Παράδοσις περιουσίας Άρθρ.25.-1.Οι κάτοχοι της κινητής και χρηματικής περιουσίας του Ταμείου οφείλουσιν όπως, εντός μηνός από της προς αυτούς προσκλήσεως του Ταμείου, αποδώσωσι προς αυτό την εις χείρας των κινητήν αυτού περιουσίαν. Παρερχομένης της προθεσμίας ταύτης απράκτου το Ταμείον προβαίνει εις τας κατά Νόμον επιβαλλομένας ενεργείας προς απόδοσιν της περιουσίας του ταύτης, διώκον άμα τους κατόχους αυτής κατά τας κειμένας διατάξεις. 2.Η προς το Ταμείον παράδοσις της κινητής περιουσίας αυτού γίνεται δια Πρακτικού υπογραφομένου υπό του παραδίδοντος και του Διευθυντού του Ταμείου. 3.Ακίνητα, ανήκοντα εις το Ταμείον, κατά την διάταξιν του άρθρ. 3 παρ. α΄ του Ν.Δ. 3960/1959, παραδίδονται εις αυτό υπό του Δημοσίου δια συμβολαιογραφικής πράξεως, υπογραφομένης υπό αντιπροσώπου του Υπουργού των Οικονομικών, αρμοδίως εξουσιοδοτημένου προς τούτο δι΄ αποφάσεως αυτού και του Διευθυντού του Ταμείου και μεταγραφομένης, μερίμνη του Ταμείου εις τα οικεία βιβλία των μεταγραφών. 4.Μέχρι της, κατά τα εν παρ. 3 του παρόντος άρθρου οριζόμενα, παραδόσεως των ακινήτων προς το Ταμείον, τα ακίνητα αυτού διοικούν και διαχειρίζονται οι κατά την ισχύν του Ν.Δ. 3960/1959 έχοντες κατά τας κειμένας διατάξεις την διοίκησιν αυτών, ευθυνόμενοι έναντι του Ταμείου κατά τας περί διοικήσεως αλλοτρίων διατάξεις. Κατά τας αυτάς ως άνω διατάξεις αποδίδονται αι από της ισχύος του Ν.Δ. 3960/1959 μέχρι της προς το Ταμείον παραδόσεως της περιουσίας αυτού πρόσοδοι αυτής. Άρθρ.26.-Κατά την εν τοις άρθρ. 24 και 25 του παρόντος Β.Δ/τος διαγραφομένην διαδικασίαν γίνεται η απογραφή και η προς το Ταμείον παράδοσις των εις αυτό περιερχομένων εκ των υπέρ της Βασιλικής Αεροπορίας συσταθησομένων κληρονομιών, κληροδοσιών, δωρεών και λοιπών εξ οιασδήποτε αιτίας παροχών.               38.Α.ι.2 Ταμείο Αεροπορικής Άμυνας   121 ΚΕΦΑΛΑΙΟΝ Ε΄ Εκμετάλλευσις, διαχείρισις, επένδυσις  και διάθεσις της περιουσίας του Ταμείου Εκμετάλλευσις, διαχείρισις και επένδυσις  της περιουσίας Άρθρ.27.-1.Δι΄ αποφάσεων της Διοικητικής Επιτροπής, εγκρινομένης υπό του Υπουργού Εθνικής Αμύνης, καθορίζονται εκάστοτε η κατά τον επωφελέστερον δια το Ταμείον τρόπον και συμφώνως προς τας διατάξεις του Ν.Δ. 3960/1959 και του παρόντος Β.Δ/τος εκμετάλλευσις, διαχείρισις και επένδυσις της περιουσίας αυτού. 2.Εν τη εννοία της διατάξεως της προηγουμένης παραγράφου του παρόντος άρθρου περιλαμβάνεται ιδία η αγορά ακινήτων, η εκμίσθωσις αυτών, η αγορά και πώλησις χρεωγράφων και αξιών, η ανοικοδόμησις επί ιδιοκτήτων του Ταμείου οικοπέδων ή άλλων ακινήτων αυτού και εν γένει η ενέργεια πάσης νομίμου πράξεως καθιστώσης αποδοτικήν την περιουσίαν του Ταμείου η επαυξανούσης αυτήν. 3.Δια την ενέργειαν των εν τοις παρ. 1 και 2 του παρόντος άρθρου αναφερομένων πράξεων, ακολουθείται και η δια το Δημόσιον ισχύουσα δι΄ εκάστην τούτων διαδικασία. 4.Προκειμένου περί προμηθειών του Ταμείου, εφαρμόζονται αναλόγως αι περί προμηθειών της Βασιλικής Αεροπορίας ισχύουσαι εκάστοτε διατάξεις. Διάθεσις περιουσίας Άρθρ.28.-1.Η περιουσία του Ταμείου δύναται να εκποιηθή, κατόπιν γνωμοδοτήσεως της Διοικητικής Επιτροπής, εγκρινομένης δι΄ αποφάσεως του Υπουργού Εθνικής Αμύνης. 2.Η εκποίησις της περιουσίας του Ταμείου γίνεται κατά την καθοριζομένην υπό των εκάστοτε ισχυουσών διατάξεων περί εκποιήσεως πραγμάτων του Δημοσίου διαδικασίαν, προκειμένου δε περί της εκ δωρεών, κληροδοσιών και κληρονομιών προερχομένης περιουσίας, κατά την επί τούτων ισχύουσαν εκάστοτε διαδικασίαν.          Άρθρ.29.-1.Όπου εν ταις ισχυούσαις δια το Δημόσιον διαδικασίαις, περί ων αι διατάξεις των άρθρ. 27 παρ. 3 και 28 παρ. 2 του παρόντος Β.Δ/τος, αναφέρεται ο Υπουργός των Οικονομικών ενεργών μόνος η εν συμπράξει μεθ΄ ετέρων Υπουργών, νοείται δια την εφαρμογήν του παρόντος Β.Δ/τος μόνον ο Υπουργός Εθνικής Αμύνης, όπου δε αναφέρεται Συμβούλιον, Υπηρεσία ή έτερον υφ΄ οιονδήποτε όνομα δημόσιον όργανον, νοούνται αντιστοίχως η Διοικητική Επιτροπή του Ταμείου, αι Οικονομικαί Υπηρεσίαι του Γενικού Επιτελείου Αεροπορίας και τα κατά περίπτωσιν αρμόδια όργανα του Υπουργείου Εθνικής Αμύνης (Γ.Ε.Α.). 2.Κατ΄ εξαίρεσιν, προκειμένου περί εκποιήσεως περιουσίας του Ταμείου, προερχομένης εν κληρονομίας, κληροδοσίας η δωρεάς, ακολουθείται η αφορώσα μόνον το Συμβούλιον Εθνικών Κληροδοτημάτων ειδική διαδικασία. Άρθρ.30.-Η ισχύς του παρόντος Β.Δ/τος άρχεται από της δημοσιεύσεως αυτού εις την Εφημερίδα της Κυβερνήσεως. Εις τους αυτούς επί της Εθνικής Αμύνης και Οικονομικών Υπουργούς ανατίθεμεν την δημοσίευσιν και εκτέλεσιν του παρόντος Β.Δ/τος.